แต่ก่อน ท้องผูกบ่อยๆเวลาถ่ายมันรุดก็จะมีเลือดคับพอมาถึงวันนั้นเวลาถ่ายเสร็จแล้วรู้สึกว่ามีก้อนกลมๆ ตรงทวาร พอจับดูมันติดอยู่กับปากรู ทวารด้านในคับ เป็นจนถึงทุกวันนี้ ร่วม 2 ปีแล้วคับทุกวันนี้ก็ยังท้องผูกถ่ายติดเลือดออกมาบ่อยๆ คับ
สวัสดีค่ะ ก้อนกลมๆ ที่รูทวารหนัก อาจเป็น1.ริดสีดวงทวารชนิดภายนอก จะเห็นเป็นติ่งเนื้อยื่นออกมากจากรูทวารหนัก ซึ่งจะเกิดเมื่อมีอาการท้องผูกหรือท้องเสียเกิดขึ้น มักไม่ทำให้เกิดเลือดออกเหมือนริดสีดวงภายใน แต่จะทำให้มีอาการเจ็บ แสบ หรือปวด หากเกิดการเสียดสีหรือนั่งทับ หากเกิดลิ่มเลือดขึ้นในหลอดเลือดที่โป่งพอง จะทำให้ปวดและเจ็บมากได้2. แผลปริขอบทวารหนัก จะเกิดเมื่ออุจจาระแข็ง หรือเป็นก้อนใหญ่ ต้องออกแรงเบ่งมาก ก้อนอุจจาระอาจไปครูดกับเยื่อบุของทวารหนัก ทำให้เกิดเป็นแผล ซึ่งมักมีเลือดสีแดงสดติดออกมากับก้อนอุจจาระ โดยปริมาณเลือดมักไม่มาก อาจเพียงแค่ติดกระดาษที่ใช้เช็ดก้น และจะมีอาการปวดหรือเจ็บรูทวารหนักร่วมด้วย หากเป็นเรื้อรัง เยื่อบุผิวรอบๆ แผลที่ทวารหนักนี้จะหนาตัวขึ้น ทำให้มีลักษณะเป็นติ่งเนื้อขึ้นมาได้ด้วย เรียกanal skin tag3.หูดหงอนไก่จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่งอาจมีอาการคันร่วมด้วยแต่มักไม่มีอาการเจ็บ หรือแสบ เป็นโรคติดต่อจากการมีเพศสัมพันธ์4. เป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไร ถ้ามีขนาดใหญ่เวลานั่งอาจรู้สึกเจ็บ5.ก้อนที่ลำไส้ใหญ่หรือบริเวณทวารหนักจากสาเหตุอื่นๆ เช่น เนื้องอกของลำไส้ตรง หรือเนื้องอกทวารหนัก ที่ยื่นออกมาจนพ้นรูทวารหนักเนื่องจากมีประวัติท้องผูก ร่วมกับมีอาการถ่ายอุจจาระมีเลือดติด น่าจะเป็นโรคแผลปริขอบทวารหนักที่มีanal skin tag เกิดขึ้นการดูแลรักษา คือพยายามอย่าให้มีอาการท้องผูกและอย่าให้อุจจาระแข็ง โดยการดื่มน้ำเปล่ามากๆ วันละ 8-10 แก้ว เน้นทานผักและผลไม้สด ลดปริมาณการทานเนื้อสัตว์ และอาจทานยาที่ช่วยให้อุจจาระนิ่มเช่นด๊อกคูเสทโซเดียม (docusate sodium), ด๊อกคูเสทแคลเซียม (docusate calcium) เป็นต้นหลีกเลี่ยงการดื่มแอลกอออล์ออกกำลังกายเพื่อเพิ่มการเคลื่อนไหวของลำไส้ไม่ควรเบ่งถ่ายอุจจาระหรือนั่งถ่ายอุจจาระนานไป เป็นต้นแต่หากก้อนมีการขยสบขนาดใหญ่ขึ้นเรื่อยๆ หรือมีอาการเจ็บรูทวารมาก หรือถ่ายเป็นเลือดปริมาณมาก ควรไปพบแพทย์เพื่อตรวจค่ะ